এই আওয়াজ শহর-গ্রাম-গঞ্জের প্রতিটি দেয়ালে প্রতিধ্বনিত হলেও কর্ণকুহরে প্রবেশ করে না যারা আছেন শাসকের সিংহাসনে। এখনও কুরআনের বিরুদ্ধে ষডষন্ত্র অব্যাহত। অবস্থাদৃষ্টে মনে হয়, সম্প্রতি দেশের বিভিন্ন স্থানে কুরআন, রাসূল (সা) ও ইসলামকে নিয়ে যে অবমাননাকর বক্তব্য-বিবৃতি প্রদান করা হচ্ছে, এর পেছনে বর্তমান সরকারের মদদ আছে। সরকার এ সকল কর্মকাণ্ডের মাধ্যমে তার ইসলামবিরোধী চেহারা প্রকাশের পাশাপাশি তৌহিদি জনতার হৃদয়ে এবং ধর্মীয় অনুভূতিতে একের পর এক আঘাত হেনে চলেছে। শুধুমাত্র কুরআনের শাসন কায়েমের আন্দোলন করার কারণে সরকার রাজনৈতিক প্রতিহিংসার বশবর্তী হয়ে বাংলাদেশ জামায়াতে ইসলামীর সাবেক আমীর মজলুম জননেতা অধ্যাপক গোলাম আযম, বর্তমান আমীর প্রবীণ রাজনীতিবিদ মাওলানা মতিউর রহমান নিজামী, নায়েবে আমীর দেশবরেণ্য আলেম মাওলানা দেলাওয়ার হোসাইন সাঈদী, সেক্রেটারি জেনারেল আলী আহসান মোহাম্মদ মুজাহিদসহ শীর্ষ নেতৃবৃন্দকে কারান্তরে আটক করে রেখেছে। আর একের পর এক মিথ্যা নাটক মঞ্চস্থ করে চলেছে। ইতিহাস থেকে সরকারের শিক্ষা গ্রহণ করা উচিত। কুরআনের বিরুদ্ধে অবস্থান নিয়ে পৃথিবীর কোনো জালেম টিকে থাকতে পারেনি, ভবিষ্যতেও পারবে না বরং জুলুমের পথেই তাদের পরাজয় হবে। চাঁপাইনবাবগঞ্জের মাটি যে কুরআনের কর্মীদের রক্তে উর্বর হয়েছে, তার উর্বরতা আজকে বাংলাদেশের প্রতি ইঞ্চি জমিতে বিরাজমান। কুরআনের মর্যাদা রক্ষায় শহীদ মতিন, সেলিম, শীষ মোহাম্মদ, শাহাবুদ্দিন, রাশিদুল হক যেভাবে নির্ভীকতার পরিচয় দিয়েছেন, তাঁদের উত্তরসূরিরা আজকেও একইভাবে অটল-অবিচল কুরআন, ইসলামী আন্দোলন এবং ইসলামী নেতৃত্বের বিরুদ্ধে সকল ষডযন্ত্র মোকাবেলা করার জন্য। কুষ্টিয়ার কুমারখালীতে শহীদ আব্দুল্লাহ আল মঞ্জুর শাহাদত সে কথাই যেন স্মরণ করিয়ে দেয়।